b"\n_START_ARTICLE_\nPoitou-Charentes\n_START_SECTION_\nGeografia\n_START_PARAGRAPH_\nLa regi\xc3\xb3 de Poitou-Charentes limita, de nord a sud, amb les regions seg\xc3\xbcents: el Pa\xc3\xads del Loira, el Centre - Vall del Loira, el Llemos\xc3\xad i l'Aquit\xc3\xa0nia.\n_START_SECTION_\nPol\xc3\xadtica\n_START_PARAGRAPH_\nEl president del Consell Regional de Poitou-Charentes \xc3\xa9s el socialista Jean-Fran\xc3\xa7ois Macaire. _NEWLINE_El 2004, la coalici\xc3\xb3 progressista que va encap\xc3\xa7alar S\xc3\xa9gol\xc3\xa8ne Royal estava formada pel Partit Socialista, el Partit Comunista Franc\xc3\xa8s, Els Verds i el Partit Radical d'Esquerra. Aquesta coalici\xc3\xb3 va obtenir, a la segona volta de les eleccions regionals, el 55,10% dels vots, gaireb\xc3\xa9 nou punts m\xc3\xa9s que a la primera volta, i 37 dels 55 escons en joc._NEWLINE_La llista de S\xc3\xa9gol\xc3\xa8ne Royal va ser la m\xc3\xa9s votada a totes les circumscripcions electorals. El millor resultat el va aconseguir al departament de Charente amb un 57,90% dels vots emesos. Per contra, el pitjor resultat va ser l'aconseguit al departament de Charente Mar\xc3\xadtim amb nom\xc3\xa9s un 51,80%. _NEWLINE_La llista de la presidenta sortint, Elisabeth Morin, de la conservadora UMP va obtenir un 36,20% dels vots i 15 escons. _NEWLINE_La candidatura del Front Nacional va ser la menys votada amb un 8,70% i 3 escons."